*Službeni glasnik*

*Općine Šodolovci*

Godina XX Šodolovci, 21. studenoga 2017. Broj 6\_

**SADRŽAJ**

***AKTI OPĆINSKOG VIJEĆA:***

**1. Zaključak o usvajanju zapisnika sa 3. sjednice Općinskog vijeća Općine Šodolovci**

**2. Odluka o plaći i drugim pravima Općinskog načelnika i zamjenika općinskog načelnika**

**3. Odluka o koeficijentima za obračun plaće službenika Jedinstvenog upravnog odjela Općine Šodolovci**

***AKTI OPĆINSKOG NAČELNIKA:***

**1. Operativni Program radova na održavanju nerazvrstanih cesta Općine Šodolovci u zimskom razdoblju 2017./2018. godine**

Na temelju članka 31. Statuta Općine Šodolovci, Općinsko vijeće Općine Šodolovci na 4. sjednici održanoj dana 20. studenoga 2017. godine donosi

**ZAKLJUČAK**

**o usvajanju zapisnika sa 3. sjednice Općinskog vijeća**

**Općine Šodolovci**

Članak 1.

Usvaja se Zapisnik sa 3. sjednice vijeća Općine Šodolovci, održane 20. listopada 2017. godine.

Članak 2.

Ovaj Zaključak objavit će se u „Službenom glasniku Općine Šodolovci“.

KLASA: 021-05/17-01/

URBROJ: 2121/11-17-1

Šodolovci, 20. studenoga 2017. PREDSJEDNIK OPĆINSKOG VIJEĆA:

 Tomislav Starčević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) i članka 31. Statuta Općine Šodolovci („Službeni glasnik Općine Šodolovci“ br. 3/09, 2/13 i 7/16), Općinsko vijeće Općine Šodolovci, na prijedlog općinskog načelnika Općine Šodolovci, na 4. sjednici održanoj dana 20. studenoga 2017. godine donosi

**ODLUKU**

**o plaći i drugim pravima**

**općinskog načelnika i zamjenika općinskog načelnika**

**Općine Šodolovci**

I OPĆE ODREDBE

Članak 1.

Ovom Odlukom određuju se osnovica i koeficijenti za obračun plaće općinskog načelnika i zamjenika općinskog načelnika (u nastavku teksta: dužnosnici) koji dužnost obavljaju profesionalno te druga prava dužnosnika iz radnog odnosa.

II PRAVA DUŽNOSNIKA ZA VRIJEME OBNAŠANJA DUŽNOSTI

Članak 2.

Za vrijeme obnašanja dužnosti dužnosnici imaju:

1. pravo na plaću
2. pravo na naknadu određenih materijalnih troškova
3. druga prava u svezi s obnašanjem dužnosti

Članak 3.

 Plaću dužnosnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%.

Članak 4.

 Osnovica za obračun plaća dužnosnika utvrđuje se u visini osnovice za obračun plaće državnih dužnosnika, prema propisima kojima se uređuju obveze i prava državnih dužnosnika.

Članak 5.

 Koeficijenti za izračun plaća dužnosnika su:

1. općinski načelnik...............................2,13
2. zamjenik općinskog načelnika...........1,27

Članak 6.

 Općinski načelnik i zamjenik općinskog načelnika općine Šodolovci, koji svoju dužnost obavljaju profesionalno, ostvaruju pravo na plaću prema odredbama ove Odluke, a vrijeme obnašanja dužnosti uračunava im se u staž osiguranja.

 Ukoliko općinski načelnik i zamjenik općinskog načelnika općine Šodolovci dužnost obnašaju bez zasnivanja radnog odnosa, za vrijeme obnašanja dužnosti ostvaruju pravo na naknadu prema odredbama posebne Odluke.

Članak 7.

 Za vrijeme obnašanja dužnosti neovisno o tome da li dužnost obavljaju sa ili bez zasnivanja radnog odnosa, Općinski načelnik i Zamjenik općinskog načelnika općine Šodolovci, ne podliježu obvezi prisutnosti na radu u propisanom radnom vremenu a za vrijeme mandata imaju pravo na naknadu materijalnih troškova nastalih u svezi obnašanja dužnosti.

 Prava iz stavka 1. ovog članka, odnose se na troškove prijevoza, naknadu dnevnica i ostalih putnih troškova za izvršeni službeni put, pravo na korištenje službenih vozila i službenih mobilnih telefona, kao i druge eventualne pogodnosti, propisane posebnim internim aktom.

 Iznimno od odredbi iz prethodnog stavka zamjenik Općinskog načelnika Općine Šodolovci te zamjenik Općinskog načelnika iz reda pripadnika hrvatskog naroda ne ostvaruje pravo na naknadu troškova prijevoza u svezi dolaska na posao te odlaska s posla.

 Visina naknade za putne troškove uz stavka 2. ovog članka, utvrđuju se u visini neoporezivog iznosa sukladno Pravilniku o porezu na dohodak, koji je na snazi na dan isplate.

Članak 8.

 Dužnosnicima se za vrijeme trajanja mandata ne utvrđuje pravo na godišnji odmor, niti imaju pravo na naknadu za neiskorišteni godišnji odmor.

 Za vrijeme trajanja mandata dužnosnici također ne ostvaruju pravo na plaćeni i neplaćeni dopust, regres, jubilarnu nagradu i otpremninu.

Članak 9.

 Dužnosnici za vrijeme trajanja mandata imaju pravo na osiguranje od posljedica nesretnog slučaja.

Članak 10.

 Pojedinačna rješenja o visini plaće odnosno naknade za rad i o ostvarivanju drugih prava dužnosnika utvrđenih ovom odlukom donosi pročelnik Jedinstvenog upravnog odjela.

 Protiv Rješenja iz stavka 1. ovog članka žalba nije dopuštena, ali se može pokrenuti upravni spor u roku od 30 dana od dana dostave tog rješenja.

III POSEBNA PRAVA

Članak 11.

 Dužnosnici koji dužnost obavljaju profesionalno nakon prestanka obnašanja dužnosti ostvaruju pravo na naknadu plaće i staž osiguranja za vrijeme od 180 (stoosamdeset) dana od dana prestanka dužnosti i to u visini prosječne plaće, koja im je isplaćivana za vrijeme od 12 mjeseci koji su prethodili donošenju odluke o prestanku dužnosti.

 Prije isteka roka iz stavka 1. ovog članka ostvarivanje prava prestaje na vlastiti zahtjev, zapošljavanjem, umirovljenjem ili izborom na drugu dužnost koju obavlja profesionalno.

Članak 11.

 Sredstva za ostvarivanje prava određenih ovom Odlukom osiguravaju se u Proračunu Općine Šodolovci.

IV PRIJELAZNE I ZAKLJUČNE ODREDBE

Članak 12.

 Ova Odluka objavit će se u „službenom glasniku Općine Šodolovci“ a stupa na snagu osmog dana nakon objave a primjenjivat će se počevši s obračunom plaće za mjesec studeni koja će biti obračunata i isplaćena u prosincu 2017. godine.

Članak 13.

 Danom stupanja na snagu ove Odluke prestaje važiti Odluka o plaći i drugim pravima općinskog načelnika i zamjenika općinskog načelnika („službeni glasnik općine Šodolovci“ broj 4/15 i 3/16).

Klasa: 022-05/17-01/2

Urbroj: 2121/11-17-1

Šodolovci, 20. studenoga 2017. PREDSJEDNIK OPĆINSKOG VIJEĆA:

 Tomislav Starčević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) Općinsko vijeće Općine Šodolovci, na prijedlog općinskog načelnika, na 4. sjednici održanoj 20. studenoga 2017. donosi

**ODLUKU**

**o koeficijentima za obračun plaće**

**službenika Jedinstvenog upravnog odjela**

**Općine Šodolovci**

Članak 1.

 Ovom Odlukom određuju se koeficijenti za obračun plaće službenika u Jedinstvenom upravnom odjelu Općine Šodolovci.

Članak 2.

 Koeficijenti za obračun plaće iznose:

 RADNO MJESTO KOEFICIJENT

 Pročelnik 2,21

 Viši stručni suradnik za računovodstvene i financijske poslove 1,77

 Administrativni referent 1,45

Članak 3.

 Danom stupanja na snagu ove odluke prestaju važiti Odluka o koeficijentima za obračun plaće službenika Jedinstvenog upravnog odjel („službeni glasnik Općine Šodolovci“ broj 3/16 i 4/16).

Članak 4.

 Ova Odluka objavit će se u „službenom glasniku Općine Šodolovci“ a stupa na snagu osmog dana nakon objave a primjenjivat će se počevši s obračunom plaće za mjesec studeni koja će biti obračunata i isplaćena u prosincu 2017. godine.

Klasa: 120-02/17-01/1

Urbroj: 2121/11-17-1

Šodolovci, 20. studenoga 2017. PREDSJEDNIK OPĆINSKOG VIJEĆA:

 Tomislav Starčević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Temeljem članka 46. Statuta Općine Šodolovci („Službeni glasnik Općine Šodolovci“ br. 3/09, 2/13 i 7/16) Općinski načelnik Općine Šodolovci dana 10. studenoga 2017. godine donosi

**OPERATIVNI PROGRAM**

**radova na održavanju nerazvrstanih cesta**

**općine Šodolovci u zimskom razdoblju**

**2017./2018. godine**

**UVOD**

 Pod održavanjem cesta u zimskom uvjetima podrazumijevaju se radovi neophodni za održavanje cesta i sigurnog odvijanja prometa za režim prometa u zimskim uvjetima koji su određeni posebnim propisima.

**Stupnjevi pripravnosti**

**I stupanj:** Uvodi se od 15.11.2017. godine do 15.03.2018. godine, a prema Operativnom programu.

**II stupanj**: Uvodi se kad temperatura zraka oscilira oko O° C uz mogućnost oborina do pojave poledice. Vrše se preventivni radovi na sprečavanju poledice na opasnim mjestima.

**III stupanj**: Uvodi se kada se očekuje dugotrajnije padanje snijega koje zahtjeva posebne radove, uklanjanje snijega sa kolnika.

**IV stupanj**: Uvodi se kada snježne oborine uz jak vjetar imaju karakter elementarne nepogode i kada raspoloživi broj ljudi i mehanizacije nisu dovoljni za uklanjanje snijega.

Operativni program utvrđuje:

* prioritete održavanja,
* mjesto pripravnosti zimske službe
* redoslijed i prvenstvo izvođenja radova na održavanju cesta u zimskim uvjetima.

Komunalno trgovačko društvo Šodolovci održava nerazvrstane ceste na području Općine Šodolovci, na temelju Ugovora sklopljenog između Komunalnog trgovačkog društva Šodolovci i Općine Šodolovci.

**Obveze Općine Šodolovci**:

Obaviti dogovore o provođenju zimske službe sa MUP, Policijskom upravom Osječko-baranjskom, Upravom za ceste Osječko-baranjske županije.

**Obveze Komunalnog trgovačkog društva Šodolovci**

* uređenje stacionara za stalno mjesto pripravnosti
* osiguravanje vozila, telefonske veze
* izvršiti provjeru i nabavu potrebnih količina posipala (soli)
* pripremu potrebnih strojeva kako slijedi:
1. transporter T5 WW
2. kombinirka JCBX3 opremljena ralicom i posipačem.

**MJESTO PRIPRAVNOSTI**

Radi učinkovitog djelovanja zimske službe organizira se stalno mjesto pripravnosti za ljudstvo, sredstva veze i strojni park te se imenuje odgovorna osoba.

Stalno mjesto pripravnosti je u sjedištu općine Šodolovci, Šodolovci, Ive Andrića 3.

Odgovorna osoba: Mile Zlokapa, načelnik Općine Šodolovci, 091/600-3706

Vozače pojedinih vozila, rukovaoce radnih strojeva, ostale potrebne radnike za rad u zimskoj službi te strojeve i vozila odredit će načelnik Općine.

**NADZOR:**

Općina Šodolovci, Šodolovci, Ive Andrića 3, tel. 296-082, općinski načelnik Zlokapa Mile, dipl. ing., kućna adresa: Silaš, B. Kidriča 35, tel. 091/600-3706

**PRIORITET I REDOSLIJED INTERVENCIJA**

Obzirom na dužinu putne mreže na cestama se ne može intervenirati istovremeno, nego prema važnosti pojedinih putnih pravaca.

Državne, županijske i lokalne ceste održava „Cesting“ d.o.o. Osijek.

Ostale nerazvrstane ceste Općine Šodolovci održava Komunalno trgovačko društvo Šodolovci.

U I prioritet održavanja uključuju se prilazi školama, autobusnim ugibalištima, trgovinama.

Popis ulica I prioriteta održavanja:

* Trg Slobode
* Sime Matavulja
* Vladimira Nazora
* Ruđera Boškovića
* Nikole Tesle Kozaračka
* Bosanska
* 4. jula
* Braće Krunić
* Braće Marčetić
* Šijanova
* Starčevićeva
* Dragosavljevićeva
* Smiljanićeva
* Petra Vukše
* 1. Maja
* Borisa Kidriča- dio od županijske ceste prema silosu
* Slavonska

Standard održavanja putnih pravaca I prioriteta:

* širina čišćenja kolnika 2 vozne trake po 2,5 metra
* posipanje solju vrši se jednim prolazom posipača po sredini
* očišćen kolnik mora biti prolazan i sposoban za vožnju, uz naslagu snijega ravnomjerno raspoređenu i na vlažnoj podlozi, koji može trajnije ostati
* ovakvo stanje prometnica mora se postići za 5 sati po prestanku padavina i održavat će se na čitavoj dužini prometnica.
* U II prioritet održavanja uključuju se sve ostale ulice od manjeg prometnog značaja za općinu Šodolovci.
* očišćenost prometnica II prioriteta mora se postići najkasnije 24 sata poslije prestanka padavina.

**REDOSLIJED IZVOĐENJA RADOVA NA ODRŽAVANJU CESTA U ZIMSKIM UVJETIMA**

1. sprječavanje poledice
2. uklanjanje snijega sa lokalnih cesta
3. uklanjanje snijega sa pješačkih površina

**OSTALI RADOVI:**

 Nakon prestanka vremenskih nepogoda, a po završetku radova na čišćenju prometnica pristupa se radovima kako slijedi:

* uklanjanje snijega sa autobusnih ugibališta
* proširenje očišćenih kolnika i prilaza
* odvoženje snijega iz mjesnih središta ukoliko veće količine snijega onemogućavaju odvijanje prometa vozila i pješaka.

**SREDSTVA ZA PROVEDBU OPERATIVNOG PROGRAMA**

 Sredstva potrebna za provedbu ovog programa osigurat će se u Proračunu Općine Šodolovci.

 Za provedbu ovog Operativnog programa zadužuje se Jedinstveni upravni odjel.

 Ovaj Operativni program stupa na snagu danom donošenja i bit će objavljen u „Službenom glasniku Općine Šodolovci“, a primjenjuje se od 15. studenog 2017. godine.

Klasa: 363-01/17-01/4

Urbroj: 2121/11-17-1

Šodolovci, 10. studenoga 2017.

 OPĆINSKI NAČELNIK:

 dipl. ing. Zlokapa Mile